Iz isch dr Benni erwachet. Schnäll isch dr är mit dr Prinzässin zäme mit dr Muus dür z Labyrinth zoge. Z zwöit isch es no schwiriger gsy als elei. No zäh Sekunde, u dr Usgang isch no so wyt ewägg! Aber gäge Schluss zue het dr Benni plötzlich ganz klar gseh wo är düre muess. Mit es paar schnälle Züg mit dr Muus isch är mit dr Prinzässin mit eim letschte riese Gump us em Labyrinth gsatzet. «Gopf, ir alleriletschte Sekunde!» het är  gsüfzget. Uf em Bildschirm isch ds Bild vor Prinzässin langsam immer grösser worde, si het gstrahlet. Jitz het meh ihri blaue Ouge guet chönne gseh u ihri Summersprosse, si het sogar chly Lippestift gha u ganz es schöns Lächle. «Merci Benni» isch immer wider uf em PC erschune, und het blinket. Derzue si Härzli, Balöng u Blueme über e Bildschirm gschneit. Vorusse hei d Sunntigsglogge glütet.